развеселяващи истории за Англия
Един ирландец влязъл в английски бар. Трима яки британци веднага се сръчкали помежду си:
- А, бе, я да го набием тоя!
- Чакай малко! Нека вината не е в нас! Първо ще го предизвикаме! И като ни скочи пръв - ще го смелим от бой!
И така първият англичанин се приближил към ирландеца:
- Ей, пич! Знаеш ли, че вашият свети Патрик е тъпанар?
Оня спокойно отговорил:
- Щом казваш...
След малко се приближил втория бабаит:
- Хей, мъжки! Знаеш ли, че вашият свети Патрик е смотаняк?
Ирландецът свил рамене:
- Ами, възможно е!
Най-сетне, третият британец прошепнал на другите двама:
- Вие не го дразните достатъчно силно! Сега, аз ще му кажа нещо, от което ще побеснее!
Приближил се към човека от друг етнос и му заявил в лицето:
- А, бе, тарикат! Знаеш ли, че свети Патрик - всъщност е англичанин?
Ирландецът се плеснал по челото:
- Такава ли била работата? Чак сега загрях какво намекваха твоите приятели!